Seun (16) getuig oor afrigter: 'Ek het gedink dit is die norm' | Maroela Media
Alzheimersiekte en Covid-19: tuisversorgingsraad vir geliefdes
Nog skokgetuienis het Donderdag aan die lig gekom gedurende die verhoor van Collan Rex, die voormalige waterpolo-afrigter van Parktown Boys High School, wat daarvan beskuldig word dat hy leerders by die skool talle kere seksueel aangerand het.
Die 22-jarige Rex staan tereg op 'n reeks aanklagte van verkragting, seksuele aanranding, blootstelling van 'n kind aan pornografie, seksuele gereedmaking en poging tot moord.
Arveena Persad, die staatsaanklaer, het Donderdag 'n 16-jarige seun na die getuiebank geroep in die hooggeregshof in Palm Ridge. Die seun het getuig hoe Rex tydens waterpolo-oefeninge aan hulle gevat het.
"In 2016, regdeur die seisoen, sou hy saam met ons in die swembad klim, aan ons geslagsdele vat, ons swembroeke aftrek en ons met handdoeke slaan," het die seun gesê. Hy het aan die hof gesê hy het gedink dit is maar die norm by 'n seunskool, maar hy het onraad vermoed oor Rex se gedrag toe die afrigter begin het om aan hulle te vat.
"Op die busse het die seniors en ouer seuns gewoonlik agter gesit. Hulle doen goed met die jonger graad 8-seuns. Ek onthou my vriend het later daardie dag by my gekla dat Rex sy vingers in sy anus gedruk het en ek het gedink dit is ongewoon."
Nog 'n 16-jarige seun het aan die hof gesê Rex het hom verskeie kere gewurg en dan moes hy aandui dat hy "opgee". Hy het gesê die voorvalle het in 2016 gebeur, die jaar waarin hy 'n leerder by Parktown Boys geword het. "Hy sou my rondstamp en my teen die muur stamp."
William Robertse, vir die verdediging, het die skoolseun gevra of hy gedink het Rex sou hom doodmaak. "Nee, ek het nie gedink hy sou nie," het die seun geantwoord.
Die tiener het gesê hy het nie Rex se gedrag by 'n hoër gesag aangemeld nie, omdat hy dieselfde met ander seuns gedoen het.
Rex het skuld erken op 144 aanklagte van seksuele aanranding waarby 12 skoolseuns betrokke is.
Daar is 23 klaers tussen 14 en 16 jaar oud. Rex staan tereg op 327 aanklagte waarvan hy op die meeste onskuldig gepleit het.
Dis siek verby…
Ek het 'n awersie in enige Opvoeder wat op ENIGE manier leerders BULLY.
Dit word daagliks ondervind met die nasien van werkopdragte, toeste ens.
Weens die gesagsposie waarin die Opvoeder verkeer, kom hull met letterlik 'moord' weg en die leerders is te bang om te kla want dan word daar teen hulle gediskrimineer. Ervaar dit daaglike by Top Skool in Ooste van Pretroria.
Ek as ouma het dieselfde probleem oor afbrekende gedrag van n onderwyser teenoor leerlinge ook by n topskool in die ooste van Pretoria…
Ek wil ook noem, dat ek in geen hoedanigheid in vandag se tyd, n Opvoeder wil wees nie… Die heug deesdae is in baie aspekte baie arrogant en het nie maniere nie…